**Formål med oplæringen**

* At eleven bevidstgøres om det professionelle arbejde med kommunikation og relation i de

psykiatriske oplæringssteder.

* At eleven bliver afklaret på sin kommende oplæringsperiode.
* At bevidstgøre eleven om læringsprocessen i overgangen mellem skole og oplæring.

**Indhold**

Foroplæringen består af 5 dage, der indgår som en del af oplæringsperiodeperiode 2.

Mødetider aftales med praktikstedet.

Dagene afvikles mandag til fredag i (uge 39). Opgaverne medbringes førstkommende skoledag efter foroplæringen.

Skolen introducerer eleven til foroplæringen og opgaver i forbindelse hermed.

**Plan for ugen (Nedenstående er plan for ugen, hvor alle elementer skal være opnået, når denne slutter)**

|  |  |  |  |  |
| --- | --- | --- | --- | --- |
| **Dag 1** | **Dag 2** | **Dag 3** | **Dag 4** | **Dag 5** |
| Velkomst og introduktion til psykiatrien med personale, herunder: * Orientering om organisationen
* Forventning, herunder oplæringsmål og intro til læringsforløb i oplæringsperiode 2
* Præsentation og opsamling af opgave 1
* Tavshedspligt, Obs dine skriftlige opgaver i foroplæringen
* Beklædning / sikkerhed
 | Være på oplæringsstedet- følge personale med fokus på borger- /patientrettet opgaver Opstart på opgave 2 | Være på oplæringsstedet Arbejde videre med opgave 2 i afdelingen, samt følge personale med fokus på borger-/patientrettet opgaver | Være på oplæringsstedet - følge personale med fokus på borger- /patientrettet opgaver Præsentation og opsamling på opgave 2 sammen med vejleder/personale Opgave 3 påbegyndes. | Være på oplæringsstedet- følge personale med fokus på borger- /patientrettet opgaver Præsentation og opsamling på opgave 3 sammen med vejleder/personale Evaluering af foroplæringen og på gensyn i oplæringsperiode 2. Opgave 2 og 3 medbringes til opsamling på skolen |

**Opgaver i forbindelse med foroplæringen**

**Opgave 1**

**Refleksionsopgave** (Forud for foroplæringen)

Du skal som elev orientere dig om dit kommende praktiksted. Det kan du gøre bl.a. ved at tjekke oplæringsstedets hjemmeside. Følgende skal beskrives:

1. Hvilke tanker gør du dig om det, du skal ud og møde i den psykiatriske foroplæring?
2. Hvad glæder du dig til/ hvad bekymrer dig?

Noter dine refleksioner (ca. ½ A 4 side) og forbered dig på at dele disse med oplæringsstedet.

**Opgave 2**

**Social og sundhedsassistenten elevens rolle i psykiatrien.** (Opgave i foroplæringen)

Forud for opgaven skal du have læst følgende i ” Psykisk sygdom og sygepleje”, Kapitel 4 af Bente Søndergaard Munksgaard SOSUSERIEN SSA 2017.

Der skal tages udgangspunkt i en patient/borgersituation. Med udgangspunkt i følgedage med personalet, skal du arbejde med iagttagelse, hvor du anvender dine sanser:

• Hvad ser du?

• Hvad hører du?

• Hvad fornemmer du?

• Hvilke tanker gør du dig?

En situation kan være:

• Walk and talk

• Medicinudlevering

• Spisesituation

• Plejesituation

• Social aktivitet

• Støttende samtale/samtale med tværfaglig samarbejdspartner.

Drøft dine iagttagelser med din vejleder.

Du skal medbringe opgaven til skolen og den skal fylde ½ til 1 A 4 side.

**Opgave 3**

**Kommunikationsopgave** (Opgave i foroplæringen)

Forud for opgaven skal du have læst følgende kapitler i ”Mødet med borgeren og patienten” af Engers, Anne C (Red), Munksgaard 2017. 1 udgave og 1. oplag:

* Kap. 5: Professionelle relationer
* Kap. 10: Professionel kommunikation
* Kap. 11: Målrettet kommunikation

Beskriv en kommunikation med en patient/borger.

Det kan være dig selv eller en medarbejders kommunikation med en patient/borger.

1. Beskriv kort situationen, hvem, hvad, hvor.
2. Udfyld nedenstående skema umiddelbart efter den observerede kommunikation.
3. Søg vejledning og dialog i løbet af arbejdet med opgaven.
4. Medbring dit skriftlige produkt til opfølgning i undervisningen på skolen.
5. Vær opmærksom på tavshedspligt og anonymisering i dit skriftlige produkt.

|  |  |  |
| --- | --- | --- |
| **Hvad sagde patienten/borgeren?**  | **Hvad sagde eleven/personalet?**  | **Hvad observerede du i forhold til kommunikationen?**  |
|       |   |   |

 Revideret den 23.3 2023